Tampereen vapaakirkkoseurakunta

**Tampereen vapaakirkkoseurakunta** on Tampereella toimiva vapaaseurakunta. Seurakunta on perustettu vuonna 1884. Seurakunnan johtaja on Antti Hietamäki. Seurakunta kokoontuu Tampereen vapaakirkossa, joka sijaitsee Tampereen keskustassa Puutarhakadulla. Seurakunta kuuluu Suomen Vapaakirkko -kirkkokuntaan. Seurakuntaan kuuluu noin tuhat jäsentä.

Seurakunnan toimintaan kuuluvat sunnuntaitilaisuuksien eri elämänvaiheissa oleville suunnatut työmuodot, kansainväliset yhteisöt, seniorityö, pienryhmät, kurssit ja palvelutiimit. Seurakunnan diakoniatyötä tehdään ViaDian Pirkanmaan osaston kautta

## Historia
Tampereen vapaaseurakunnan perustava kokoontuminen oli 4.–5. lokakuuta vuonna 1884. Samassa yhteydessä vihittiin käyttöön rukoushuone. Tampereen rukoushuoneen ensimmäinen vakinainen saarnaaja oli Hjalmar Braxén. Braxén alkoi toteuttaa omaa hengellistä näkyään seurakunnan järjestyttyä. Ottamansa kasteen vuoksi rukoushuone suljettiin Braxénilta vuodeksi.

Antti Mäkinen yritti edistää allianssihengessä kristillisten kirkkokuntien yhteyttä. Ennen Braxénin vuoden 1886 kastetilaisuuksia Mäkinen järjesti allianssikokouksen Tampereella. Vapaakirkollisten toiminta oli rajoittunutta vuoden 1887. Seurakunnan jäsenmäärä kasvoi kuitenkin tasaisesti. Vuoteen 1893 mennessä seurakunnassa oli jo yli 80 jäsentä. 1800-luvun ja 1900-luvun vaihteessa seurakunnan jäsenistö oli varsin naisvoittoista.

Vuosien 1892–1896 aikana vapaakirkollisten rivit rakoilivat synnittömyysliikkeen vaikutuksesta, joka vetosi nuoriin seurakuntalaisiin. Seurakunnasta erosi tai erotettiin muutaman vuoden sisällä yhteensä 77 jäsentä, joista osa palasi myöhemmin takaisin. Samaan aikaan seurakuntaan tuli uusia jäseniä. Oppiriitojen vuoksi seurakunnassa alkoi vuonna 1904 Eskil Renforsin ja Kaarlo Waismaan johtama saarnaajakoulu. Saarnaajakoulussa opiskelivat muun muassa Eeli ja William Jokinen sekä Vilho Rantanen, jotka kuuluivat myös CE-liitossa.

CE-nuorisoherätyksen aalto saavutti huippunsa vuonna 1916. Seurakunnan jäsenmäärä laski 1930-luvulla 327:stä 119:ään. Vuonna 1943 seurakunta saavutti jälleen vuoden 1933 jäsenmäärän. Sotavuosina 1943–1944 Tampereen vapaaseurakunnassa vaikutti noin 150 inkeriläispakolaista ja jäseniä oli heidät mukaan lukien 450. Seurakunnan jäsenmäärä oli 1950-luvulla noin 400 ja laski noin 300:aan vuonna 1972. Tuolloin jäsenmäärä lähti jälleen nousuun ja 400 jäsenen taso saavutettiin jälleen vuonna 1980.

Seurakunnan voimakas kasvu alkoi 1990-luvun lopulla. Syitä kasvulle ovat olleet muun muassa ViaDia:n Pirkanmaan yhdistyksen perustaminen sekä pakolaisten vastaanotto. Seurakunta on saanut uusia jäseniä myös evankelis-luterilaisen kirkon opillisen hajaannuksen vuoksi. 2020-luvulla seurakunnalla oli noin tuhat jäsentä.

## Toimitilat

Tampereen vapaakirkkoseurakunta kokoontui aluksi kauppias Carl Josef Hildénin omistamaan suolamakasiiniin rakennetussa rukoushuoneessa. Rukoushuone paloi tammikuussa 1888. Saman vuoden syksyllä juhlittiin korjatun rukoushuoneen vihkiäisiä.
2017, jolloin uutta kerrostaloa ja Keidas-laajennusta oli alettu rakentaa Tampereen vapaakirkon pihalle. Tampereen vapaakirkko saatiin käyttöön vuonna 1954.

## Katso myös
* Uskonto Tampereella
* Luettelo Suomen vapaaseurakunnista

## Lähteet

## Aiheesta muualla
* Tampereen Vapaakirkkoseurakunnan verkkosivut
* Tampereen Vapaakirkkoseurakunta Facebookissa